Зуда ялорхьама керсталла тӀеэцначу, къиечу музыкантан-жуьгтийчун Гершель Исаакан (1707—1768) итт берех цхьаъ. ТӀеман оркестре гӀуллакхе (гобоист дарже) вахара, 1755 шарахь полкаца хьажийра Ганноверан курфюршаллера командировке Ингалсе (и ши пачхьалкх оцу хенахь йихкина яра долара уница). 1755 шарахь дӀавелира тӀеман гӀуллакхера музыка Ӏаморхьама. Болх бира Галифаксехь органист а, музыкин хьехархо а, цул тӀаьхьа кхелхира курортан гӀала Бат, цигахь хилира публикан концерташ дӀасайоькъург. Музыкин теори Ӏаморо Гершель валийра математике, математико оптике, тӀаьххьара, оптико астрономе.